nibzard/narodne-novine-full-text-markdown huggingface dataset:
## Pravilnik o izmjenama Pravilnika o energetskom certificiranju zgrada

### NN 91/2009 (27.7.2009.), Pravilnik o izmjenama Pravilnika o energetskom certificiranju zgrada

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

2296

Na temelju članka 15. Zakona o prostornom uređenju i gradnji (»Narodne novine«, br. 76/07 i 38/09) ministrica zaštite okoliša, prostornog uređenja i graditeljstva, donosi

PRAVILNIK

O IZMJENAMA PRAVILNIKA O ENERGETSKOM CERTIFICIRANJU ZGRADA

Članak 1.

U članku 32. stavku 1 i stavku 2. riječi »1. rujna 2009. godine« mijenjaju se i glase: »31. ožujka 2010. godine«.

Članak 2.

U prilogu 6.A. i u prilogu 6.B., u tablicama metode proračuna za godišnju primarnu energiju Eprim, »1,3« zamjenjuju se s brojkom »0,1«, a brojke »0,1« zamjenjuju se s brojkom »1,3«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/09-04/12

Urbroj: 531-01-09-1

Zagreb, 16. srpnja 2009.

Ministrica
Marina Matulović Dropulić, dipl. ing. arh., v. r.

Pravilnik, NN 91/2009-2296
## Rješenje o izmjeni i dopuni rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 91/2009 (27.7.2009.), Rješenje o izmjeni i dopuni rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

2297

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08,137/08, 15/09, 26/09, 33/09, 43/09, 68/09)

iza rednog broja 211. dodaju se brojevi i riječi:

»212. Poliklinika Turjak Đakovo, Đakovo, Frankopanska 20, Poslovna jedinica Osijek, J. J. Strossmayera 163, Osijek.«

Ovo Rješenje stupa na snagu osmog dana od dana objave u »Narodnim novinama«

Klasa: UP/I-500-01/07-05/08

Urbroj: 534-05-1-1/3-09-33

Zagreb, 20. srpnja 2009.

Ministar
mr. Darko Milinović, dr. med., v. r.

Rješenje, NN 91/2009-2297
## Pravilnik o dopunama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe

### NN 91/2009 (27.7.2009.), Pravilnik o dopunama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe

91 27.07.2009 Pravilnik o dopunama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe

HRVATSKI ZAVOD ZA ZDRAVSTVENO OSIGURANJE

2304

Na osnovi članka 131., a u svezi s člankom 132. točkom 10. Zakona o obveznom zdravstvenom osiguranju (»Narodne novine« broj 150/08.), članka 26. točke 6. Statuta Hrvatskog zavoda za zdravstveno osiguranje (»Narodne novine« broj 18/09.) i članka 27. stavka 3. Pravilnika o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09.), Upravno vijeće Hrvatskog zavoda za zdravstveno osiguranje na 5. sjednici održanoj 15. srpnja 2009. godine donijelo je

PRAVILNIK

O DOPUNAMA PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA NA ZDRAVSTVENU NJEGU U KUĆI OSIGURANE OSOBE

Članak 1.

U Pravilniku o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe (»Narodne novine«, broj 40/07.) u članku 9. stavku 1. iza riječi: »tjedno« dodaju se riječi: »kroz 30 dana«, a iza stavka 2. dodaje se novi stavak 3. koji glasi:

»Iznimno od stavka 1. ovog članka kod najtežih bolesnika, posebno onih s definiranim trajnim stanjima, provođenje zdravstvene njege u kući može se odobriti u trajanju od 90 dana u jednom odobrenju, prema dijagnozama utvrđenim u popisu bolesti i stanja za odobrenje zdravstvene njege u kući kroz 90 dana, koji je sastavni dio ovog Pravilnika.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/09-01/143

Urbroj: 338-01-01-09-1

Zagreb, 15. srpnja 2009.

Predsjednik
Upravnog vijeća Hrvatskog zavoda
za zdravstveno osiguranje
Dražen Jurković, dr. med., v. r.

POPIS BOLESTI I STANJA ZA ODOBRENJE ZDRAVSTVENE NJEGE U KUĆI KROZ 90 DANA

|  |  |  |
| --- | --- | --- |
| Redni broj | Šifra prema MKB | Dijagnoza |
| 1 | G12.0-9 | Spinalna mišićna atrofija |
| 2 | G35, G36.0-9, G37.0-9 | Demijelinizirajuće bolesti središnjeg živčanog sustava |
| 3 | G80.0-9, G81.0-9, G82.0-5 | Cerebralna paraliza i ostali paralitički sindromi (hemiplegija, paraplegija, tetraplegija) |
| 4 | R40.2 | Koma |
| 5 | Z51.5 | Zbrinjavanje bolesnika u terminalnoj fazi bolesti |
| 6 | Z99.1 | Ovisnost o respiratoru |

Pravilnik, NN 91/2009-2304
## Pravila o dopunama Pravila uspostavljanja i provođenja dopunskog zdravstvenog osiguranja

### NN 91/2009 (27.7.2009.), Pravila o dopunama Pravila uspostavljanja i provođenja dopunskog zdravstvenog osiguranja

91 27.07.2009 Pravila o dopunama Pravila uspostavljanja i provođenja dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2308

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine« broj 85/06. i 150/08.), odredaba Pravilnika o uvjetima i načinu provođenja dopunskog zdravstvenog osiguranja (»Narodne novine« broj 2/09.) i članka 27. točka 1. Statuta Hrvatskog zavoda za zdravstveno osiguranje (»Narodne novine« broj 18/09.) Upravno vijeće Hrvatskog zavoda za zdravstveno osiguranje na 5. sjednici održanoj 15. srpnja 2009. godine donijelo je

PRAVILA

O DOPUNAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine« broj 2/09., 32/09. i 59/09 – u daljnjem tekstu: Pravila) u članku 21. iza stavka 3. dodaje se novi stavak 4. koji glasi:

»Osiguranim osobama koje su u roku od 30 dana od dana navršene 18. godine života predale ponudu Zavodu za sklapanje ugovora o dopunskom zdravstvenom osiguranju rok važenja police i iskaznice počinje teći, iznimno od odredaba stavka 2. ovog članka, danom sklapanja ugovora o dopunskom zdravstvenom osiguranju.«

Dosadašnji stavci 4. i 5. postaju stavci 5. i 6.

Članak 2.

Ova Pravila stupaju na snagu danom objave u »Narodnim novinama«.

Klasa: 025-04/09-01/146

Ur.broj: 338-01-01-09-1

Zagreb, 15. srpnja 2009.

Predsjednik
Upravnog vijeća Hrvatskog zavoda
za zdravstveno osiguranje
Dražen Jurković, dr. med., v. r.

Ostalo, NN 91/2009-2308
## Odluka o dopuni Odluke o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

### NN 91/2009 (27.7.2009.), Odluka o dopuni Odluke o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

91 27.07.2009 Odluka o dopuni Odluke o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2311

Na osnovi članka 24. Statuta Hrvatskog zavoda za zdravstveno osiguranje (»Narodne novine« broj 18/09.) Upravno vijeće Hrvatskog zavoda za zdravstveno osiguranje na 5. sjednici održanoj 15. srpnja 2009. godine donijelo je

ODLUKU

O DOPUNI ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« br. 59/09.) u članku 1. stavku 2. u Tablici 1. pod grupom: »Lijekovi za liječenje multiple skleroze« pod šifrom L03AB07 u stupcu 4. »Oblik i jačina lijeka« dodaje se novi oblik: »šprica 1x44 mcg/12 mil.i.j. – Rebif 44«, te u stupcu 5. »Najviša cijena« upisuje se iznos: »485,00«.

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 025-04/09-01/166

Urbroj: 338-01-01-09-1

Zagreb, 15. srpnja 2009.

Predsjednik
Upravnog vijeća Hrvatskog zavoda
za zdravstveno osiguranje
Dražen Jurković, dr. med., v. r.

Odluka, NN 91/2009-2311
## Uredba o izmjeni Uredbe o sigurnosti opskrbe prirodnim plinom

### NN 92/2009 (29.7.2009.), Uredba o izmjeni Uredbe o sigurnosti opskrbe prirodnim plinom

VLADA REPUBLIKE HRVATSKE

2313

Na temelju članka 7. stavka 4. Zakona o tržištu plina (»Narodne novine«, br. 40/2007, 152/2008 i 83/2009), Vlada Republike Hrvatske je na sjednici održanoj 24. srpnja 2009. godine donijela

UREDBU

O IZMJENI UREDBE O SIGURNOSTI OPSKRBE PRIRODNIM PLINOM

Članak 1.

U Uredbi o sigurnosti opskrbe prirodnim plinom (»Narodne novine«, broj 112/2008), članak 4. mijenja se i glasi:

»Članak 4.

(1) Dovoljne količine prirodnog plina za osiguranje pouzdane opskrbe prirodnim plinom kupaca, izuzev zaštićenih kupaca, su one količine prirodnog plina koje opskrbljivači plinom ugovore na godišnjoj razini s kupcima.

(2) Dovoljne količine prirodnog plina za osiguranje pouzdane opskrbe prirodnim plinom zaštićenih kupaca su one količine prirodnog plina koje opskrbljivači plinom ugovore sa zaštićenim kupcima, kao i dovoljne količine prirodnog plina i u slučaju:

a) djelomičnog poremećaja u opskrbi prirodnim plinom koji uzrokuje smanjenje uvoza prirodnog plina u Republiku Hrvatsku i smanjenje proizvodnje domaćeg prirodnog plina do 20%, u trajanju od 30 dana;

b) ekstremno niskih srednjih dnevnih temperatura zraka u petodnevnom razdoblju, prema izračunu Državnoga hidrometeorološkog zavoda, u razdoblju od 1. prosinca do 1. ožujka;

c) razdoblja izuzetno velike potražnje za prirodnim plinom tijekom razdoblja najjačih hladnoća koje se prema statistikama javljaju svakih 20 godina.

(3) Trgovačko društvo Prirodni plin d.o.o. dužno je osigurati dovoljne količine prirodnog plina za osiguranje pouzdane opskrbe prirodnim plinom zaštićenih kupaca.

(4) Opskrbljivači zaštićenih kupaca dužni su trgovačkom društvu Prirodni plin d.o.o. dostaviti podatke o dovoljnim količinama plina iz stavka 2. ovoga članka do 15. srpnja tekuće godine za narednu godinu.

(5) Trgovačko društvo Prirodni plin d.o.o. dužno je Ministarstvu do 1. rujna tekuće godine dostaviti za narednu godinu procjenu potrošnje prirodnog plina za osiguranje pouzdane opskrbe prirodnim plinom zaštićenih kupaca iz stavka 2. ovoga članka.

(6) Dovoljne količine prirodnog plina na mjesečnoj razini za narednu godinu opskrbljivači plinom dužni su dostaviti do 1. rujna tekuće godine Ministarstvu.

(7) Trgovačko društvo Prirodni plin d.o.o. i drugi opskrbljivači plinom koji opskrbljuju kupce na tržištu plina Republike Hrvatske dužni su izvijestiti Ministarstvo do 15. rujna tekuće godine o nemogućnosti ispunjenja zahtjeva kupaca za ugovaranje kupnje prirodnog plina za narednu godinu.

(8) Ministarstvo do 15. listopada tekuće godine donosi procjenu potrošnje prirodnog plina za nastupajuću ogrjevnu sezonu i narednu godinu.«.

Članak 2.

Ova Uredba stupa na snagu danom objave u »Narodnim novinama«.

Klasa: 310-05/09-01/08

Urbroj: 5030114-09-1

Zagreb, 24. srpnja 2009.

Predsjednica
Jadranka Kosor, dipl. iur., v. r.

Uredba, NN 92/2009-2313
## Uredba o izmjeni Zakona o deviznom poslovanju

### NN 92/2009 (29.7.2009.), Uredba o izmjeni Zakona o deviznom poslovanju

92 29.07.2009 Uredba o izmjeni Zakona o deviznom poslovanju

VLADA REPUBLIKE HRVATSKE

2314

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskog sabora (»Narodne novine«, broj 116/2008), Vlada Republike Hrvatske je na sjednici održanoj 24. srpnja 2009. godine donijela

UREDBU

O IZMJENI ZAKONA O DEVIZNOM POSLOVANJU

Članak 1.

U Zakonu o deviznom poslovanju (»Narodne novine«, broj 96/2003, 140/2005, 132/2006 i 150/2008) u članku 78. stavci 2., 3. i 4. mijenjaju se i glase:

»(2) Dana 1. siječnja 2010. prestaje važiti članak 14. stavak 3., članak 18. stavci 2. i 3., članak 28. stavak 4., članak 29., članak 34. stavak 1., članak 36., članak 37., članak 38., članak 42. stavak 6., članak 63. stavak 1. točke 8.a, 9., 11. i 15. i članak 68. ovoga Zakona.

(3) Dana 1. veljače 2010. prestaje važiti članak 28. stavak 6. i članak 63. stavak 1. točka 10. ovoga Zakona.

(4) Danom pristupanja Republike Hrvatske Europskoj uniji prestaje važiti članak 47. stavak 4. ovoga Zakona.«.

Članak 2.

Stupanjem na snagu ove Uredbe prestaje važiti Uredba o izmjenama i dopunama Zakona o deviznom poslovanju (»Narodne novine«, broj 150/2008).

Članak 3.

Ova Uredba stupa na snagu danom objave u »Narodnim novinama«.

Klasa: 440-01/09-01/01

Urbroj: 5030120-09-1

Zagreb, 24. srpnja 2009.

Predsjednica
Jadranka Kosor, dipl. iur., v. r.

Uredba, NN 92/2009-2314
## Odluka o financiranju nabave udžbenika i drugih nastavnih sredstava za učenike osnovnih i srednjih škola i međumjesnog prijevoza za učenike srednjih škola u školskoj godini 2009./2010.

### NN 92/2009 (29.7.2009.), Odluka o financiranju nabave udžbenika i drugih nastavnih sredstava za učenike osnovnih i srednjih škola i međumjesnog prijevoza za učenike srednjih škola u školskoj godini 2009./2010.

92 29.07.2009 Odluka o financiranju nabave udžbenika i drugih nastavnih sredstava za učenike osnovnih i srednjih škola i međumjesnog prijevoza za učenike srednjih škola u školskoj godini 2009./2010.

VLADA REPUBLIKE HRVATSKE

2315

Na temelju članka 4. Zakona o udžbenicima za osnovnu i srednju školu (»Narodne novine«, br. 36/2006, 141/2006, 152/2008 i 86/2009), članka 143. stavaka 2. i 3. Zakona o odgoju i obrazovanju u osnovnoj i srednjoj školi (»Narodne novine«, br. 87/2008 i 86/2009) i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 24. srpnja 2009. godine donijela

ODLUKU

O FINANCIRANJU NABAVE UDŽBENIKA I DRUGIH NASTAVNIH SREDSTAVA ZA UČENIKE OSNOVNIH I SREDNJIH ŠKOLA I MEĐUMJESNOG PRIJEVOZA ZA UČENIKE SREDNJIH ŠKOLA U ŠKOLSKOJ GODINI 2009./2010.

I.

Udžbenici i druga nastavna sredstva za učenike osnovnih i srednjih škola financirat će se za školsku godinu 2009./2010. sukladno kriterijima propisanim člankom 57. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/2004, 92/2005, 2/2007, 107/2007 i 65/2009), kao i sukladno članku 77.g Zakona o socijalnoj skrbi (»Narodne novine«, br. 73/97, 27/2001, 59/2001, 82/2001, 103/2003, 44/2006 i 79/2007), korisnicima prava na stalnu pomoć i korisnicima prava na skrb izvan vlastite obitelji kojima je smještaj osiguran u udomiteljskoj obitelji, a polaznici su osnovne ili srednje škole.

II.

U školskoj godini 2009./2010. financirat će se međumjesni prijevoz učenicima srednjih škola koji ostvaruju pravo na besplatne udžbenike u skladu s točkom I. ove Odluke.

III.

Za provedbu ove Odluke zadužuju se Ministarstvo obitelji, branitelja i međugeneracijske solidarnosti i Ministarstvo zdravstva i socijalne skrbi.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 602-01/09-01/02

Urbroj: 5030104-09-1

Zagreb, 24. srpnja 2009.

Predsjednica
Jadranka Kosor, dipl. iur., v. r.

Odluka, NN 92/2009-2315
## Odluka o dobavljaču plina za opskrbljivače tarifnih kupaca u Republici Hrvatskoj

### NN 92/2009 (29.7.2009.), Odluka o dobavljaču plina za opskrbljivače tarifnih kupaca u Republici Hrvatskoj

92 29.07.2009 Odluka o dobavljaču plina za opskrbljivače tarifnih kupaca u Republici Hrvatskoj

VLADA REPUBLIKE HRVATSKE

2316

Na temelju članka 38. stavka 1. Zakona o tržištu plina (»Narodne novine«, br. 40/2007, 152/2008 i 83/2009), Vlada Republike Hrvatske je na sjednici održanoj 24. srpnja 2009. godine donijela

ODLUKU

O DOBAVLJAČU PLINA ZA OPSKRBLJIVAČE TARIFNIH KUPACA U REPUBLICI HRVATSKOJ

I.

Za dobavljača plina za opskrbljivače tarifnih kupaca u Republici Hrvatskoj određuje se tvrtka Prirodni plin d.o.o., Zagreb.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-05/09-01/09

Urbroj: 5030114-09-1

Zagreb, 24. srpnja 2009.

Predsjednica
Jadranka Kosor, dipl. iur., v. r.

Odluka, NN 92/2009-2316
## Pravilnik o izmjenama i dopunama Pravilnika o prodaji dionica, udjela, stvari i prava javnim prikupljanjem ponuda

### NN 92/2009 (29.7.2009.), Pravilnik o izmjenama i dopunama Pravilnika o prodaji dionica, udjela, stvari i prava javnim prikupljanjem ponuda

MINISTARSTVO GOSPODARSTVA, RADA I PODUZETNIŠTVA

2320

Na temelju članka 6. stavka 4. Zakona o privatizaciji (»Narodne novine« broj 21/96, 71/97 i 73/00), ministar gospodarstva, rada i poduzetništva, donosi

PRAVILNIK

O IZMJENAMA I DOPUNAMA PRAVILNIKA O PRODAJI DIONICA, UDJELA, STVARI I PRAVA JAVNIM PRIKUPLJANJEM PONUDA

Članak 1.

U Pravilniku o prodaji dionica, udjela, stvari i prava javnim prikupljanjem ponuda (»Narodne novine« broj 44/96) u članku 7. stavak 1. mijenja se i glasi:

»Zapisnik iz čl. 6. ovog Pravilnika s pisanim izvješćem o svim zaprimljenim ponudama te preslike svih zaprimljenih ponuda dostavljaju se tijelu koje je na temelju odredaba Zakona o privatizaciji nadležno predložiti odnosno donijeti odluku o prodaji«.

U članku 7. stavak 3 briše se.

Članak 2.

Članak 8. mijenja se i glasi:

»Ako na temelju objavljenog poziva za prikupljanje ponuda ne bude podnesena niti jedna ponuda, o tome će se izvijestiti tijelo nadležno za prijedlog odnosno donošenje odluke o prodaji«.

Članak 3.

U članku 11. stavku 1. briše se alineja treća.

U članku 11. dodaje se stavak 2 koji glasi:

»Upravni odbor Hrvatskog fonda za privatizaciju odbacit će ponude koje ne ispunjavaju uvjete iz članka 6. ovog Pravilnika«.

Članak 4.

Zadužuju se stručne službe Hrvatskog fonda za privatizaciju da izrade pročišćeni tekst Pravilnika o prodaji dionica, udjela, stvari i prava javnim prikupljanjem ponuda.

Članak 5.

Ovaj Pravilnik stupa na snagu danom donošenja, a objavit će se u »Narodnim novinama«.

Klasa: 011-01/09-01/09

Urbroj: 526/1-09-2

Zagreb, 26. studenoga 2008.

Ministar
Damir Polančec, v. r.

Pravilnik, NN 92/2009-2320
## Pravilnik o izmjeni i dopuni Pravilnika o amaterskim radijskim komunikacijama

### NN 92/2009 (29.7.2009.), Pravilnik o izmjeni i dopuni Pravilnika o amaterskim radijskim komunikacijama

HRVATSKA AGENCIJA ZA POŠTU I ELEKTRONIČKE KOMUNIKACIJE

2330

Na temelju članka 12. stavka 1. točke 1., a u svezi s člankom 82. stavkom 10. Zakona o elektroničkim komunikacijama (»Narodne novine« broj 73/08), Vijeće Hrvatske agencije za poštu i elektroničke komunikacije donosi

PRAVILNIK

O IZMJENI I DOPUNI PRAVILNIKA O AMATERSKIM RADIJSKIM KOMUNIKACIJAMA

Članak 1.

U Pravilniku o amaterskim radijskim komunikacijama (»Narodne novine«, broj 61/09), naslov članka 25. »Prijelazne i završne odredbe« mijenja se u »Završne odredbe« te se dopunjuje tekst članka 25. na način da sada glasi:

»Danom stupanja na snagu ovog pravilnika prestaje važiti Pravilnik o amaterskim radijskim komunikacijama (»Narodne novine« broj 198/03 i 3/04).«

Članak 2.

U Pravilniku o amaterskim radijskim komunikacijama (»Narodne novine, broj 61/09) briše se naslov članka 26. »Stupanje na snagu pravilnika« pa je članak 26. dio pravilnika pod naslovom »Završne odredbe«.

Članak 3.

Ovaj pravilnik stupa na snagu osmog dana od dana objave u »Narodnim novinama«.

Klasa: 011-01/09-01/13

Urbroj: 376-13-09-2

Zagrebu, 17. srpnja 2009.

Predsjednik Vijeća
Gašper Gaćina, dipl. ing. el., v. r.

Pravilnik, NN 92/2009-2330
## Odluka o odlikovanju Njezine Ekscelencije Tarje Halonen Veleredom kralja Tomislava s lentom i Velikom Danicom

### NN 93/2009 (31.7.2009.), Odluka o odlikovanju Njezine Ekscelencije Tarje Halonen Veleredom kralja Tomislava s lentom i Velikom Danicom

PREDSJEDNIK REPUBLIKE HRVATSKE

2331

Na temelju članka 97. Ustava Republike Hrvatske i članka 2. stavak 1. Zakona o odlikovanjima i priznanjima Republike Hrvatske (»Narodne novine«, broj: 20/95, 57/06 i 141/06), donosim

ODLUKU

kojom se odlikuje

Njezina Ekscelencija

TARJA HALONEN

predsjednica Republike Finske

VELEREDOM KRALJA TOMISLAVA S LENTOM I VELIKOM DANICOM

za osobit doprinos u razvijanju svestranih, dobrih i prijateljskih odnosa između Republike Hrvatske i Republike Finske.

Klasa: 060-04/09-01/06

Urbroj: 71-05-04/1-09-01

Zagreb, 27. srpnja 2009.

Predsjednik
Republike Hrvatske
Stjepan Mesić, v. r.

Odluka, NN 93/2009-2331
## Rješenje o početku rada Carinske ispostave I Goričan (granična), Carinarnice Varaždin

### NN 93/2009 (31.7.2009.), Rješenje o početku rada Carinske ispostave I Goričan (granična), Carinarnice Varaždin

MINISTARSTVO FINANCIJA

2332

Na temelju članka 5. stavak 6. Zakona o carinskoj službi (»Narodne novine«, broj 67/01), ministar financija donosi

RJEŠENJE

O POČETKU RADA CARINSKE ISPOSTAVE I GORIČAN (GRANIČNA), CARINARNICA VARAŽDIN

I.

Carinska ispostava I Goričan (granična), kao ustrojstvena jedinica Carinarnice Varaždin, započinje s radom 3. kolovoza 2009. godine.

Klasa: 023-01/09-01/79

Urbroj: 513-02-1840/2-09-2

Zagreb, 8. srpnja 2009.

Ministar financija
Ivan Šuker, v. r.

Ostalo, NN 93/2009-2332
## Pravilnik o dopunama Pravilnika o obliku i načinu vođenja odobrenja za obavljanje domaće radinosti ili sporednog zanimanja s listama proizvoda i usluga

### NN 93/2009 (31.7.2009.), Pravilnik o dopunama Pravilnika o obliku i načinu vođenja odobrenja za obavljanje domaće radinosti ili sporednog zanimanja s listama proizvoda i usluga

93 31.07.2009 Pravilnik o dopunama Pravilnika o obliku i načinu vođenja odobrenja za obavljanje domaće radinosti ili sporednog zanimanja s listama proizvoda i usluga

MINISTARSTVO GOSPODARSTVA, RADA I PODUZETNIŠTVA

2334

Na temelju članka 10. stavka 2., a u vezi s člankom 1. c stavka 2. i 1.d stavka 2. Zakona o obrtu (»Narodne novine«, br. 77/93. 90/96., 102/98., 71/01., 49/03. – pročišćeni tekst, 68/07. i 79/07.), ministar gospodarstva, rada i poduzetništva donosi

PRAVILNIK

O DOPUNAMA PRAVILNIKA O OBLIKU I NAČINU VOĐENJA ODOBRENJA ZA OBAVLJANJE DOMAĆE RADINOSTI ILI SPOREDNOG ZANIMANJA S LISTAMA PROIZVODA I USLUGA

Članak 1.

U Pravilniku o obliku i načinu vođenja odobrenja za obavljanje domaće radinosti ili sporednog zanimanja s listama proizvoda i usluga (»Narodne novine« br. 100/07. i 132/08.), a koje Liste su sastavni dio ovog Pravilnika, iste se dopunjuju tako da glase:

I.

LISTA PROIZVODA KOJI SE MOGU IZRAĐIVATI U DOMAĆOJ RADINOSTI

Lista proizvoda koji se mogu izrađivati u domaćoj radinosti dopunjuje se na način da na kraju Liste dodaju se riječi:

» i ostali nespomenuti proizvodi o kojima odluku donosi Povjerenstvo na prijedlog jedinice lokalne samouprave i područne obrtničke komore. Povjerenstvo se sastoji od tri člana koje imenuje ministar gospodarstva, rada i poduzetništva od toga dva člana na prijedlog Hrvatske obrtničke komore.«

II.

LISTA USLUGA KOJE SE MOGU OBAVLJATI KAO SPOREDNO ZANIMANJE

Lista usluga koje se mogu obavljati kao sporedno zanimanje dopunjuje se na način da na kraju Liste dodaju se riječi:

»i ostale nespomenute usluge o kojima odluku donosi Povjerenstvo na prijedlog jedinice lokalne samouprave i područne obrtničke komore. Povjerenstvo se sastoji od tri člana, koje imenuje ministar gospodarstva, rada i poduzetništva od toga dva člana na prijedlog Hrvatske obrtničke komore.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/09-01/168

Urbroj: 526-12-01/1-09-1

Zagreb, 16. srpnja 2009.

Potpredsjednik Vlade
Republike Hrvatske
i ministar gospodarstva, rada i poduzetništva
Damir Polančec, dipl. ing., v. r.

Pravilnik, NN 93/2009-2334
## Rješenje klasa: UP/I-115/09-04/04, urbroj: 526-08-03/2-09-4 od 13. srpnja za ZITEL d.o.o. iz Zagreba

### NN 93/2009 (31.7.2009.), Rješenje klasa: UP/I-115/09-04/04, urbroj: 526-08-03/2-09-4 od 13. srpnja za ZITEL d.o.o. iz Zagreba

93 31.07.2009 Rješenje klasa: UP/I-115/09-04/04, urbroj: 526-08-03/2-09-4 od 13. srpnja za ZITEL d.o.o. iz Zagreba

MINISTARSTVO GOSPODARSTVA, RADA I PODUZETNIŠTVA

2335

Na zahtjev ZITEL d.o.o. iz Zagreba, Peruanska 14, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministar gospodarstva, rada i poduzetništva donosi

RJEŠENJE

I.

ZITEL d.o.o. iz Zagreba, Peruanska 14, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/09-04/04

Urbroj: 526-08-03/2-09-4

Zagreb, 13. srpnja 2009.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Rješenje, NN 93/2009-2335
## Pravilnik o izmjenama Pravilnika o visini pristojbi i nak­nada za službene kontrole hrane životinjskog podrijetla i hrane za životinje

### NN 93/2009 (31.7.2009.), Pravilnik o izmjenama Pravilnika o visini pristojbi i nak­nada za službene kontrole hrane životinjskog podrijetla i hrane za životinje

MINISTARSTVO POLJOPRIVREDE, RIBARSTVA I RURALNOG RAZVOJA

2336

Na temelju članka 78. stavka 2. Zakona o hrani (»Narodne novine«, broj 46/07 i 155/08) te članka 73. stavka 8. i članka 116. stavka 7. Zakona o veterinarstvu (»Narodne novine«, broj 41/07 i 155/08), ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O VISINI PRISTOJBI I NAKNADA ZA SLUŽBENE KONTROLE HRANE ŽIVOTINJSKOG PODRIJETLA I HRANE ZA ŽIVOTINJE

Članak 1.

U Pravilniku o visini pristojbi i naknada za službene kontrole hrane životinjskog podrijetla i hrane za životinje (»Narodne novine«, broj 79/09), u Prilogu I. tablici – Vrijeme potrebno za obavljanje post mortem pregleda, u dijelu koji se odnosi na goveda, riječi: »Od 6 mjeseci do 24 mjeseci« zamjenjuju se riječima: »Od 8 mjeseci do 24 mjeseca«.

Riječi: »Od 6 tjedana do 6 mjeseci« zamjenjuju se riječima: »Od 6 tjedana do 8 mjeseci«.

U dijelu koji se odnosi na perad i lagomorfe, u trećoj koloni broj: »0,5« zamjenjuje se brojem »1,00«.

U osmoj koloni broj: »1,51« zamjenjuje se brojem: »2,01«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/09-01/206

Urbroj: 525-11-09-2

Zagreb, 24. srpnja 2009.

Ministar
Petar Čobanković, v. r.

Pravilnik, NN 93/2009-2336
## Rješenje kojim se Željki Abfal daje suglasnost za obavljanje funkcije člana Uprave investicijskog društva Complete line d.o.o., Sisak

### NN 93/2009 (31.7.2009.), Rješenje kojim se Željki Abfal daje suglasnost za obavljanje funkcije člana Uprave investicijskog društva Complete line d.o.o., Sisak

HRVATSKA AGENCIJA ZA NADZOR FINANCIJSKIH USLUGA

2339

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 22. stavak 1. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, odlučujući o zahtjevu za izdavanje suglasnosti za obavljanje funkcije člana uprave investicijskog društva Complete line d.o.o., Sisak, Stjepana i Antuna Radića 33, na sjednici održanoj 16. srpnja 2009. godine donijela je

RJEŠENJE

1. Željki Abfal iz Petrinje, Matije Mrazovića 2, rođenoj 30. kolovoza 1958. godine, izdaje se suglasnost za obavljanje funkcije člana uprave investicijskog društva Complete line d.o.o., Sisak, Stjepana i Antuna Radića 33.

2. Izrijeka ovog rješenja objavit će se u »Narodnim novinama«.

Klasa: UP/I-451-04/09-02/11

Urbroj: 326-111/09-10

Zagreb, 16. srpnja 2009.

Član Uprave
**Ivo Šulenta**, v. r.

Rješenje, NN 93/2009-2339
## Rješenje kojim se Deanu Pavličeviću daje suglasnost za obavljanje funkcije člana Uprave investicijskog društva Rast d.o.o. Varaždin

### NN 93/2009 (31.7.2009.), Rješenje kojim se Deanu Pavličeviću daje suglasnost za obavljanje funkcije člana Uprave investicijskog društva Rast d.o.o. Varaždin

93 31.07.2009 Rješenje kojim se Deanu Pavličeviću daje suglasnost za obavljanje funkcije člana Uprave investicijskog društva Rast d.o.o. Varaždin

HRVATSKA AGENCIJA ZA NADZOR FINANCIJSKIH USLUGA

2340

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 22. stavak 1. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, odlučujući o zahtjevu za izdavanje suglasnosti za obavljanje funkcije člana uprave investicijskog društva Rast d.o.o., Varaždin, Zagrebačka 61/IV, na sjednici održanoj 16. srpnja 2009. godine donijela je

RJEŠENJE

1. Deanu Pavličeviću iz Varaždina, Miroslava Krleže 1a, rođenom 30. kolovoza 1979. godine, izdaje se suglasnost za obavljanje funkcije člana uprave investicijskog društva Rast d.o.o. Varaždin, Zagrebačka 61/IV.

2. Izrijeka ovog rješenja objavit će se u »Narodnim novinama«.

Klasa: UP/I-451-04/09-02/03

Urbroj: 326-111/09-13

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2340
## Rješenje kojim se Mati Andabaki izdaje odobrenje za rad investicijskog savjetnika, na neodređeno vrijeme

### NN 93/2009 (31.7.2009.), Rješenje kojim se Mati Andabaki izdaje odobrenje za rad investicijskog savjetnika, na neodređeno vrijeme

93 31.07.2009 Rješenje kojim se Mati Andabaki izdaje odobrenje za rad investicijskog savjetnika, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2343

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 25. Zakona o tržištu kapitala (»Narodne novine« br. 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Mate Andabake iz Zagreba, 2. Zagrebački odvojak 9, za izdavanje odobrenja za rad investicijskog savjetnika, na sjednici održanoj 16. srpnja 2009. godine donijela je

RJEŠENJE

1. Mati Andabaki iz Zagreba, 2. Zagrebački odvojak 9, izdaje se odobrenje za rad investicijskog savjetnika, na neodređeno vrijeme.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 166 (sto šezdeset šest).

3. Izreka ovog rješenja objavit će se u »Narodnim novinama«.

Klasa: UP/I-451-04/09-08/14

Urbroj: 326-111/09-2

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2343
## Rješenje kojim se Mirni Šenjug izdaje odobrenje za rad investicijskog savjetnika, na neodređeno vrijeme

### NN 93/2009 (31.7.2009.), Rješenje kojim se Mirni Šenjug izdaje odobrenje za rad investicijskog savjetnika, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2344

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 25. Zakona o tržištu kapitala (»Narodne novine« br. 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Mirne Šenjug iz Virovitice, Basaričekova 14, za izdavanje odobrenja za rad investicijskog savjetnika, na sjednici održanoj 16. srpnja 2009. godine donijela je

RJEŠENJE

1. Mirni Šenjug iz Virovitice, Basaričekova 14, izdaje se odobrenje za rad investicijskog savjetnika, na neodređeno vrijeme.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 165 (sto šezdeset pet).

3. Izreka ovog rješenja objavit će se u »Narodnim novinama«.

Klasa: UP/I-451-04/09-08/15

Urbroj: 326-111/09-2

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2344
## Rješenje kojim se Venesi Ferić izdaje odobrenje za rad brokera, na neodređeno vrijeme

### NN 93/2009 (31.7.2009.), Rješenje kojim se Venesi Ferić izdaje odobrenje za rad brokera, na neodređeno vrijeme

93 31.07.2009 Rješenje kojim se Venesi Ferić izdaje odobrenje za rad brokera, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2345

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Venese Ferić iz Zagreba, Savska cesta 104, za izdavanje odobrenja za rad brokera, na sjednici održanoj 16. srpnja 2009. godine donijela je

RJEŠENJE

1. Venesi Ferić iz Zagreba, Savska cesta 104, izdaje se odobrenje za rad brokera, na neodređeno vrijeme.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 405 (četiristotineipet).

3. Izrijeka ovog rješenja objavit će se u »Narodnim novinama«.

Klasa: UP/I-451-04/09-07/27

Urbroj: 326-111/09-3

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2345
## Rješenje kojim se Maji Vučinić izdaje odobrenje za rad brokera, na neodređeno vrijeme

### NN 93/2009 (31.7.2009.), Rješenje kojim se Maji Vučinić izdaje odobrenje za rad brokera, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2346

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Maje Vučinić iz Zagreba, Harambašićeva 40, za izdavanje odobrenja za rad brokera, na sjednici održanoj 16. srpnja 2009. godine donijela je

RJEŠENJE

1. Maji Vučinić iz Zagreba, Harambašićeva 40, izdaje se odobrenje za rad brokera, na neodređeno vrijeme.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 313 (tristotine trinaest).

3. Izrijeka ovog rješenja objavit će se u »Narodnim novinama«.

Klasa: UP/I-451-04/09-07/28

Urbroj: 326-111/09-3

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2346
## Rješenje kojim se Saši Krbavac daje odobrenje za obavljanje funkcije člana Uprave društva Uniqa osiguranje d.d. Zagreb, Savska cesta 106

### NN 93/2009 (31.7.2009.), Rješenje kojim se Saši Krbavac daje odobrenje za obavljanje funkcije člana Uprave društva Uniqa osiguranje d.d. Zagreb, Savska cesta 106

93 31.07.2009 Rješenje kojim se Saši Krbavac daje odobrenje za obavljanje funkcije člana Uprave društva Uniqa osiguranje d.d. Zagreb, Savska cesta 106

HRVATSKA AGENCIJA ZA NADZOR FINANCIJSKIH USLUGA

2349

Na temelju odredbi članka 15. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, odlučujući o zahtjevu nadzornog odbora društva Uniqa osiguranje d.d. Zagreb, Savska cesta 106, za izdavanje odobrenja kandidatu za obavljanje funkcije člana uprave, na sjednici održanoj 16. srpnja 2009. godine donijela je

RJEŠENJE

I. Saši Krbavac iz Zagreba, Jana Sibeliusa 4, rođenoj 2. veljače 1967. u Zagrebu daje se odobrenje za obavljanje funkcije člana uprave društva Uniqa osiguranje d.d. Zagreb, Savska cesta 106.

II. Izreka ovog rješenja objavit će se u »Narodnim novinama«.

Klasa: UP/I-453-02/09-30/13

Urbroj: 326-112-09-4

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2349
## Rješenje kojim se društvu Tri direkt, društvo sa ograničenom odgovornošću za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 93/2009 (31.7.2009.), Rješenje kojim se društvu Tri direkt, društvo sa ograničenom odgovornošću za zastupanje u osiguranju, Zagreb, daje dozvola za obavljanje poslova zastupanja u osiguranju

93 31.07.2009 Rješenje kojim se društvu Tri direkt, društvo sa ograničenom odgovornošću za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2350

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2. članka 250. stavak 2. i članka 260. stavak 1. točka 1. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu Igora Vujasinovića iz Dugog Sela, Antuna Gustava Matoša 11, osnivača društva Tri direkt društvo s ograničenom odgovornošću za zastupanje u osiguranju, Zagreb, Antuna Heinza 4, za izdavanje dozvole za obavljanje poslova zastupanja u osiguranju, na sjednici održanoj 16. srpnja 2009. donijela je

RJEŠENJE

I. Društvu Tri direkt društvo s ograničenom odgovornošću za zastupanje u osiguranju, Zagreb, Antuna Heinza 4, daje se dozvola za obavljanje poslova zastupanja u osiguranju.

II. Društvo Tri direkt društvo s ograničenom odgovornošću za zastupanje u osiguranju, Zagreb, Antuna Heinza 4, dužno je poslove zastupanja u osiguranju obavljati kao isključivu djelatnost.

III. Društvo Tri direkt društvo s ograničenom odgovornošću za zastupanje u osiguranju, Zagreb, Antuna Heinza 4, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/09-37/52

Urbroj: 326-112-09-3

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2350
## Rješenje kojim je društvu Zastupanje - Presečki d.o.o. za zastupanje u osiguranju, Krapina, prestala važiti dozvola za obavljanje djelatnosti zastupanja u osiguranju

### NN 93/2009 (31.7.2009.), Rješenje kojim je društvu Zastupanje - Presečki d.o.o. za zastupanje u osiguranju, Krapina, prestala važiti dozvola za obavljanje djelatnosti zastupanja u osiguranju

93 31.07.2009 Rješenje kojim je društvu Zastupanje - Presečki d.o.o. za zastupanje u osiguranju, Krapina, prestala važiti dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2351

Na temelju odredbe članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 6. Zakona o osiguranju (»Narodne novine« broj 151/05 i 87/08) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, po službenoj dužnosti, u predmetu utvrđenja prestanka važenja dozvole za obavljanje djelatnosti zastupanja u osiguranju društvu Zastupanje – Presečki d.o.o., Krapina, Frana Galovića 15, na sjednici održanoj 16. srpnja 2009. godine, donijela je

RJEŠENJE

I. Društvu Zastupanje – Presečki d.o.o. za zastupanje u osiguranju, Krapina, Frana Galovića 15, prestala je važiti dozvola za obavljanje djelatnosti zastupanja u osiguranju izdana 13. lipnja 2007. godine rješenjem klasa: UP/I-453-02/07-38/07, urbroj: 326-112-07-03.

II. Izreka ovog rješenja objavit će se u »Narodnim novinama«.

Klasa: UP/I-453-02/09-38/14

Urbroj: 326-112-09-1

Zagreb, 16. srpnja 2009.

Član uprave
Ivo Šulenta, v. r.

Rješenje, NN 93/2009-2351
## Rješenje kojim se društvu Global agencija osiguranja za zastupanje u osiguranju, društvo s ograničenom odgovornošću, Split, daje dozvola za obavljanje poslova zastupanja u osiguranju

### NN 93/2009 (31.7.2009.), Rješenje kojim se društvu Global agencija osiguranja za zastupanje u osiguranju, društvo s ograničenom odgovornošću, Split, daje dozvola za obavljanje poslova zastupanja u osiguranju

93 31.07.2009 Rješenje kojim se društvu Global agencija osiguranja za zastupanje u osiguranju, društvo s ograničenom odgovornošću, Split, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2352

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2. članka 250. stavak 2. i članka 260. stavak 1. točka 1. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu Gaura Reića iz Splita, Bukovčeva 2, osnivača društva Global agencija osiguranja za zastupanje u osiguranju, društvo s ograničenom odgovornošću, Split, Bukovčeva 2, za izdavanje dozvole za obavljanje poslova zastupanja u osiguranju, na sjednici održanoj 16. srpnja 2009. donijela je

RJEŠENJE

I. Društvu Global agencija osiguranja za zastupanje u osiguranju, društvo s ograničenom odgovornošću, Split, Bukovčeva 2, daje se dozvola za obavljanje poslova zastupanja u osiguranju.

II. Društvo Global agencija osiguranja za zastupanje u osiguranju, društvo s ograničenom odgovornošću, Split, Bukovčeva 2, dužno je poslove zastupanja u osiguranju obavljati kao isključivu djelatnost.

III. Društvo Global agencija osiguranja za zastupanje u osiguranju, društvo s ograničenom odgovornošću, Split, Bukovčeva 2, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/09-37/51

Urbroj: 326-112-09-3

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2352
## Rješenje kojim se društvu za upravljanje investicijskim fondovima VB Invest d.o.o., Zagreb, odobravaju izmjene Prospekta i Statuta VB High Equity, otvorenog investicijskog fonda s javnom ponudom

### NN 93/2009 (31.7.2009.), Rješenje kojim se društvu za upravljanje investicijskim fondovima VB Invest d.o.o., Zagreb, odobravaju izmjene Prospekta i Statuta VB High Equity, otvorenog investicijskog fonda s javnom ponudom

93 31.07.2009 Rješenje kojim se društvu za upravljanje investicijskim fondovima VB Invest d.o.o., Zagreb, odobravaju izmjene Prospekta i Statuta VB High Equity, otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2353

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 105. stavak 1. i članka 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev VB Invest društva s ograničenom odgovornošću za upravljanje investicijskim fondovima, Zagreb, Palmotićeva 10, u predmetu odobrenja izmjena Prospekta i Statuta VB High Equity otvorenog investicijskog fonda s javnom ponudom, temeljem odluke Uprave na sjednici održanoj 16. srpnja 2009. godine donosi:

RJEŠENJE

1. Društvu za upravljanje investicijskim fondovima VB Invest d.o.o., Zagreb, Palmotićeva 10, odobravaju se izmjene Prospekta i Statuta VB High Equity otvorenog investicijskog fonda s javnom ponudom.

2. Društvo za upravljanje investicijskim fondovima VB Invest d.o.o., Zagreb, Palmotićeva 10, obvezno je objaviti Prospekt i Statut VB High Equity otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I- 451-04/09-09/22

Urbroj: 326-113-09-4

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2353
## Rješenje kojim se društvu za upravljanje investicijskim fondovima VB Invest d.o.o., Zagreb, odobravaju izmjene Prospekta i Statuta VB Cash, otvorenog investicijskog fonda s javnom ponudom

### NN 93/2009 (31.7.2009.), Rješenje kojim se društvu za upravljanje investicijskim fondovima VB Invest d.o.o., Zagreb, odobravaju izmjene Prospekta i Statuta VB Cash, otvorenog investicijskog fonda s javnom ponudom

93 31.07.2009 Rješenje kojim se društvu za upravljanje investicijskim fondovima VB Invest d.o.o., Zagreb, odobravaju izmjene Prospekta i Statuta VB Cash, otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2354

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 105. stavak 1. i članka 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev VB Invest društva s ograničenom odgovornošću za upravljanje investicijskim fondovima, Zagreb, Palmotićeva 10, u predmetu odobrenja izmjena Prospekta i Statuta VB Cash otvorenog investicijskog fonda s javnom ponudom, temeljem odluke Uprave na sjednici održanoj 16. srpnja 2009. godine donosi:

RJEŠENJE

1. Društvu za upravljanje investicijskim fondovima VB Invest d.o.o., Zagreb, Palmotićeva 10, odobravaju se izmjene Prospekta i Statuta Cash otvorenog investicijskog fonda s javnom ponudom.

2. Društvo za upravljanje investicijskim fondovima VB Invest d.o.o., Zagreb, Palmotićeva 10, obvezno je objaviti Prospekt i Statut VB Cash otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/24

Urbroj: 326-113-09-4

Zagreb, 16. srpnja 2009.

Član uprave
Ivo Šulenta, v. r.

Rješenje, NN 93/2009-2354
## Rješenje kojim se Petru Paštroviću daje odobrenje za obavljanje funkcije člana Uprave društva PBZ-Leasing d.o.o., Zagreb

### NN 93/2009 (31.7.2009.), Rješenje kojim se Petru Paštroviću daje odobrenje za obavljanje funkcije člana Uprave društva PBZ-Leasing d.o.o., Zagreb

93 31.07.2009 Rješenje kojim se Petru Paštroviću daje odobrenje za obavljanje funkcije člana Uprave društva PBZ-Leasing d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

2355

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 21. Zakona o leasingu (»Narodne novine« br: 135/06), odlučujući u povodu zahtjeva Nadzornog odbora društva PBZ – Leasing d.o.o., Zagreb, Radnička cesta 44, za izdavanje odobrenja za obavljanje funkcije člana uprave, Uprava Hrvatske agencije za nadzor financijskih usluga na sjednici održanoj 16. srpnja 2009., donijela je

RJEŠENJE

I. Petru Paštroviću s prebivalištem u Zagrebu, Ulica grada Chicaga 22, rođenom 3. lipnja 1955. u Zadru, daje se odobrenje za obavljanje funkcije člana uprave društva PBZ – Leasing d.o.o., Zagreb, Radnička cesta 44, MBS: 080010809, za novi mandat u trajanju od 3 (tri) godine.

II. Izrijeka ovog Rješenja objavit će se u »Narodnim novinama«.

Klasa: UP/I-451-01/09-02/16

Urbroj: 326-114-09-6

Zagreb, 16. srpnja 2009.

Član Uprave
Ivo Šulenta, v. r.

Rješenje, NN 93/2009-2355